id en en en en id en en fr ms ca id en en en id en en fr ms ca id id en id id ms id ms ms id id id id id id id id ms id id id id id ms id id id ms id id sv id en id id id ms id ms id id id id id ms en id id ms id id id ms ms bg en ml tl tl tl tl tl tl tl tl tl tl tl tl tl de en en nl en en en ms id en id en id en ms fr en id id en en en id en en en en fa en en en en en en es en en ms en fr en en en en en id en en
Budak Tebing: Drama ‘Coming-of-Age’ Tempatan Yang Perlu Ditonton Semua – Saifulislam.Com
Thursday , September 1 2022
Banyak memasak, banyak masa di dapur, di musim PKP, termasuk saya sekeluarga di Finland ini… terima kasih kepada tetamu di Instagram yang mula-mula mencadangkan kepada saya menonton drama bersiri BUDAK TEBING di TV3.
Saya asalnya ‘malas’ hendak memberi komitmen kepada drama bersiri. Sedang tak ada mood.
Apa yang menggerakkan hati saya adalah kerana drama ini kena dengan genre yang saya minat iaitu drama atau filem COMING-OF-AGE. Ia berbeza daripada sekadar drama remaja walaupun kedua-duanya berkisar kehidupan remaja.
Drama atau filem remaja memberi fokus kepada dunia remaja dan meraikannya. Tetapi genre coming-of-age selalunya membawa kita meneroka dimensi emosi, mental, mungkin juga spiritual, secara lebih mendalam melalui paparan konflik yang rumit.
Semenjak dahulu, saya meminati filem Stand By Me dan banyak filem lain lakonan River Phoenix. Antaranya ialah Surviving: A Family in Crisis, Circle of Violence: A Family Drama, The Mosquito Coast, Little Nikita, Running on Empty dan banyak lagi.
Genre coming-of-age memerlukan pelakon remaja yang menjiwai watak dengan kekayaan emosi. Saya jarang bertemu bakat sehebat River Phoenix dan adiknya Joaquin Phoenix untuk genre ini.
Joaquin Phoenix dan abangnya, River Phoenix
Balik ke tebing untuk drama kita ini…
Satu dua episod awal Budak Tebing, saya perlu bersabar kerana dialog masih kurang kaya. Banyak adegan yang jika boleh, saya ingin mendengar butir perbualan yang lebih berisi dan bukannya macam tak tahu nak cakap apa. Agak ’menggelebeh’.
Tetapi perlahan-lahan, watak Yoyol (Fariz Isqandar), Arif (Adam Lee), Tongki (Aedy Ashraf), Laura (Bella Dowanna), Munira (Eyka Farhana), juga Talam (Firdaus Ghufran), mula berkembang.
Bukan sahaja dialog mereka bersahaja dan lebih tulen berbanding kebanyakan drama Melayu yang berlambak sejak sekian lama, malah emosi yang dibawa juga kuat pada membawa mesej “tiada budak jadi nakal tak bersebab”.
Ia adalah subjek yang sering saya sentuh di dalam penulisan. Tema yang sangat dekat di hati saya sebagai seorang ayah kepada anak-anak remaja, dan cikgu yang melawan struktur sistem pendidikan semasa sebagai latar belakang ramai remaja gagal merasakan pengalaman persekolahan mereka bermakna.
Sebagai guru, dan pelajar bidang sains pembelajaran, saya juga sentiasa berminat memahami perkembangan remaja, sama ada dari aspek psikososial mereka, mahu pun kognitif yang menjadi amatan saya melalui butiran perbualan, pemilihan perbendaharaan kata dan cara mereka mengungkap perasaan, fikiran malah gurauan dan amukan. Mungkin kerana, saya juga seorang ayah kepada anak-anak remaja, yang sentiasa mencari kekuatan untuk terus mendidik mereka, di negeri asing ini.
Tetapi, sejujurnya… kepuasan lebih mendalam buat saya, adalah pada OST drama ini, iaitu lagu rap SAKIT persembahan anak muda yang saya hormat dan doakan iaitu Zynakal dan Yonnyboii. Ia menceritakan segalanya.
Semasa ternampak berita Zynakal bergaduh di stesyen minyak suatu ketika dahulu, saya terfikir pasti ada sesuatu di sebalik apa yang berlaku. Slogan ‘tiada remaja nakal tak bersebab’ terus diaktifkan, dan temubual Mstar dengan Zynakal menimbulkan rasa empati, bahawa beliau perlu dibantu dan disokong. Bukan dikecam. Tiba-tiba keluar lagu Sakit, 100% di luar genre saya, tetapi liriknya sangat bermakna, hasil kolaborasi seorang sahabat, iaitu Yonnyboii.
Sesungguhnya kanak-kanak dan remaja bermasalah, adalah ‘produk’ orang dewasa yang bermasalah, jauh lebih awal mendahului segalanya.
Apa yang berlaku kepada Arif, Yoyol, Tongki, Laura, Ira demikian juga Talam dan kawan-kawan sekeliling mereka adalah kerana perbuatan orang dewasa di sekeliling, termasuk ibu bapa mereka. Sama ada kerana ganas, jahat, lemah, memanipulasi, menganiaya, mengambil kesempatan, atau mengabaikan, dan tidak cukup berazam untuk memberhentikan kitaran beracun yang ada.
Jika saya perlu memilih, tanpa menafikan watak-watak lain yang ada kekuatan masing-masing, watak mahal dan lakonan paling menjadi, setakat ini, adalah Yoyol, lakonan Fariz Isqandar.
Kelakuannya mahu menonjolkan diri sebagai seorang yang bukan lagi budak-budak, loyar buruk, memanipulasi kelemahan ibu, kekecewaan yang dipendam kerana terasa tidak disayangi, dimanipulasi hingga terjebak ke kancah jenayah.
Itulah Yoyol. Bila buat perangai, rasa nak lanyak. Bila bersedih, kita diselubungi rasa bersalah kerana kurang sabar dalam memahami budak ‘annoying‘ kaki PUBG seorang ini.
Jika saya ada ruang untuk mengemukakan maklum balas untuk penambah baikan, mungkin kritikan saya adalah pada beberapa perkara yang kecil, dan besar, untuk kecemerlangan sebuah karya.
Jika saya ada ruang untuk mengemukakan maklum balas untuk penambah baikan, mungkin kritikan saya adalah pada beberapa perkara yang kecil, dan besar, untuk kecemerlangan sebuah karya.
Pertama, isu sampingan… saya agak kurang mendapat kepuasan mengenai tahap ‘comot’ watak-watak yang tidak cukup comot. Bukanlah hendak selekeh melampau. Cukuplah sekadar kena dengan imej Budak Tebing. Saya berpandangan watak kanak-kanak semasa flashback Budak Tebing, adalah lebih kena dengan milieu Budak Tebing, berbanding watak remaja / anak muda yang agak ‘flawless’. Mungkin saya silap. Saya juga sudah lama meninggalkan tanahair. Sekurangnya-kurangnya dalam hal ini, saya ucapkan syabas kepada Tongki yang membirukan sedikit rambut untuk menyokong mood ‘Budak Tebing’ yang saya maksudkan.
Orang miskin juga, jika hendak digambarkan kemiskinannya kepada sebuah rumah, mungkin rumah Tongki dan emaknya yang ditinggalkan itu, lebih menggambarkan mesej berkenaan, berbanding rumah popular pilihan drama-drama tempatan yang menjadi kediaman Arif dan Yoyol bersama ibunya. Saya tiada maklumat rumah berkenaan sebenarnya rumah siapa, tetapi saya sebagai orang kampung kalau nampak rumah sebesar itu, biar pun rumah kayu, ia rumah ‘seseorang’ di kampung berkenaan.
Itu mungkin hal-hal kosmetik.
Kritikan utama saya kepada drama ini yang menjejaskan rasa selesa dan puas menontonnya adalah berkaitan fakta prosedur mendapatkan geran dan jual beli tanah. Saya tidak arif tetapi berasa ada sesuatu yang tidak kena, apatah lagi kampung itu jelas sekali merujuk kepada Kampung Baru di Kuala Lumpu. Demikian juga dengan dua jenis euthanasia di hospital (aktif dan pasif) semasa membuat keputusan untuk mencabut mesin sokongan hayat, yang penting agar tidak memberi gambaran yang salah kepada masyarakat. Bagi saya, tidak rugi jika pasukan bertanggungjawab membuat sedikit penyelidikan dan mengkayakan skrip dengan sedikit perisa fakta. Tambahan pula, ada kecenderungan untuk drama ini mendidik masyarakat, sebagaimana Laura, Tongki dan Arif bercakap tentang modus operandi scammer (merujuk kepada Abang Lan).
Kedua; rasa terganggu saya dengan CONTINUITY antara babak di dalam drama.
Saya bukan orang drama atau filem. Sempat belajar sedikit ilmu menulis skrip dengan Tuan Zabidi Mohamed lama dahulu. Saya harap apa yang saya ungkap ini betul. Jika silap, maafkan saya dan mohon betulkan.
Contoh continuity paling bermasalah yang saya terganggu adalah selepas babak pergaduhan di antara Laura dan ibunya bergaduh dengan Kamarudin yang telah merogol anak kandungnya sendiri, Ira. Saya terkejut apabila tiba-tiba Laura terus membahasakan bapanya daripada ‘papa’ kepada ‘kau’. Ia agak abrupt dan canggung.
Babak berkenaan begitu tegang, berlaku cekik mencekik yang berpindah daripada mencekik isteri kepada mencekik anak. Babak itu mencapai kemuncaknya apabila ‘Zarina Zainuddin’ menghempuk Kamarudin hingga pengsan, bibik menelefon polis tanpa disuruh (syabas!), dan tiba-tiba babak melompat ke 2 BULAN KEMUDIAN!
Alamak, adrenalin di dalam badan saya menjadi kucar kacir dibuatnya. Mungkin kalau ada beberapa saat tambahan untuk melunaskan kesudahan sang perogol si Kamarudin itu, ‘flow’ akan terasa lebih lancar, berbanding perpindahan tergesa-gesa kepada 2 bulan kemudian.
Ia mengganggu rhythm drama berkenaan.
Begitu juga semasa polis menembak Abang Lan, Talam yang pengsan bangun, kemudian babak terus mengabaikan mayat penjenayah besar di tanah, beralih kepada drama sedih antara Tongki dengan bapanya yang meminta maaf.
Semasa Kamarudin berbual dengan Ira di dalam kereta (episod 10) tentang Laura, beliau menerangkan status Laura sebagai anak angkat, sulit untuk bersentuhan sebagai bapa dan anak, urusan nikah kahwin nanti menjadi susah sebab beliau bukan wali Laura… tiba-tiba semasa pergaduhan di episod akhir, Zarina Zainuddin menjerkah suaminya yang menuduh Laura anak pungut, dengan mengatakan bahawa Laura adalah anak susuannya, darah dagingnya!
Saya faham hal ini boleh dirasionalkan bahawa sudah jadi anak susuan pun masih diungkit sebagai anak angkat. Tetapi saya rasa ada sesuatu yang tidak konsisten di dalam naratif mengenai Laura. Sepanjang naratif Laura sebagai anak angkat, tiada langsung terbayang wujudnya konsep anak susuan, dan apabila ia muncul, ia muncul tanpa impak yang munasabah.
Kamarudin seperti begitu ‘Islamik’ hingga dingin dengan Laura kerana dia anak angkat dan bukan mahram sedangkan sudah jadi anak susuan, tidak mengalu-alukan kemunculan Ira juga kerana isu bersentuhan sesama bukan mahram, terus bertukar menjadi mesra apabila mendapat tahu beliau anak kandungnya, mesra yang secara pantas bertukar pula kepada nafsu paedofilia merogol anak sendiri. Saya agak kebingungan walaupun tidak pasti bagaimana hendak mengungkapkannya. Ada kejanggalan pada perpindahan emosi berkaitan isu ini.
Kebanyakan isu ini saya rasa signifikan mungkin kerana saya memberi perhatian kepada emosi semasa menonton drama yang bagus ini. Walter Murch di dalam Rule of Six berkaitan proses edit berkata, elemen-elemen penting continuity adalah emotion, story, rhythm, eye trace, 2D plane of screen, dan 3D space. Akan tetapi elemen paling penting perlu dijaga untuk cut yang baik ialah berkaitan emosi, cerita atau naratif yang masuk akal, serta rhytm.
Saya juga berpandangan, watak Zarina Zainuddin perlukan nama, selain mama, puan, awak, you, kak, yang diulang-ulang selama 13 episod drama ini berlangsung. Puas saya mencari apakah nama watak beliau sedangkan suaminya lakonan Alex Afian ada nama watak iaitu Kamarudin. Mungkin ada, tapi saya tak jumpa. Tak mampu nak ulang tengok untuk mencari nama berkenaan. Kadar kemunculan Zarina Zainuddin cukup signifikan dan memerlukan wataknya ada nama untuk diingati penonton.
Semua saranan ini lebih kepada untuk meningkatkan lagi kualiti Budak Tebing sebagai sebuah drama. Ia tidak menafikan kepuasan yang diperolehi daripada faktor awal yang telah diulas sebelum ini.
Sebagai penutup, saya ingin memberi pujian kepada laras bahasa yang dipakai. Lebih bersahaja, natural, tidak ‘skema’ dan kaku, seumpama menafsirkan ‘uff’ di dalam al-Quran sebagai “ahh!” yang hanya ada dalam drama, tidak realiti kehidupan. Faktor laras bahasa ini saya lihat melalui komen-komen di media sosial, menjadikan ramai penonton rasa connected, selain isu-isu realistik yang dipaparkan.
Sebagai ayah dan cikgu, saya tekun mengikuti drama ini, dan berharap ia ditonton ramai.
Ingatlah, tiada kanak-kanak yang menjadi nakal tanpa sebab. Jiwa mendidik, menuntut kesudian untuk mendengar, memahami, dan berusaha menawarkan solusi, jauh daripada hukuman, nista dan keji.
Syabas Tuan Feroz Kader dan pasukan.
Budak Tebing Episod 1
Budak Tebing Episod 2
Budak Tebing Episod 3
Budak Tebing Episod 4
Budak Tebing Episod 5
Budak Tebing Episod 6
Budak Tebing Episod 7
Budak Tebing Episod 8
Budak Tebing Episod 9
Budak Tebing Episod 10
Budak Tebing Episod 11
Budak Tebing Episod 12
Budak Tebing Episod 13
Previous Malaysia di Tahun 1970
Next Kisah Tik Tok dan Atok
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Nany Adifah BT Abdullah Kamal
04/04/2020 at 11:13 AM
Keep sharing! musim PKP ini memang saya mencari cerita-cerita yang best untuk ditonton. Selalunya apa yang ustaz shared memang saya akan masuk dalam list terus. Dan berjaya menonton bersama anak-anak. So far, saya tak nyesal kalau tengok cerita yang IamHasrizal pun tengok. Yeayyy~~~
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved